**Gazdasági és Városstratégiai Bizottsága
2016. november 30-i határozatai**

**379/2016 (XI.30.) GVB. sz. határozat**

A Gazdasági és Városstratégiai Bizottság az ülés napirendjét az alábbiak szerint határozza meg:

**I.**

**NYILVÁNOS ÜLÉS**

1. Javaslat a szombathelyi 6248/4/A/4 hrsz.-ú, Fő tér 24. üzlethelyiség bérbeadás útján történő hasznosítására

Előadó: Lakézi Gábor, a Városüzemeltetési Osztály vezetője

1. Javaslat a SZOVA Zrt-t megillető elővásárlási jog gyakorlására (Az értékbecslés elektronikusan kerül kiküldésre)

Előadó: Lakézi Gábor, a Városüzemeltetési Osztály vezetője

Meghívott: Dr. Németh Gábor, a SZOVA Zrt. vezérigazgatója

1. Javaslat a Sugár úti kiscsarnok továbbfejlesztésére (A mellékletek elektronikusan kerülnek kiküldésre)

Előadó: Lakézi Gábor, a Városüzemeltetési Osztály vezetője

Meghívott: Rácz Róbert, a Szombathelyi Sportközpont és Sportiskola Nonprofit Kft. igazgatója

1. Javaslat a szombathelyi televízió elhelyezésével kapcsolatos döntés meghozatalára

Előadó: Lakézi Gábor, a Városüzemeltetési Osztály vezetője

Meghívott: Lovass Tibor, a Szombathelyi Médiaközpont Nonprofit Kft. ügyvezető igazgatója

1. Javaslat Szombathely Megyei Jogú Város útfelújítási program-tervezetének megtárgyalására

Előadó: Lakézi Gábor, a Városüzemeltetési Osztály vezetője

1. Javaslat a 2017. évi háziorvosi rendelési idők jóváhagyására

 Előadó: Dr. Bencsics Enikő, az Egészségügyi és Közszolgálati Osztály vezetője

1. Javaslat a „Városfejlesztési alap - Képviselői keret” 2016. évi költségvetésben biztosított 63.000eFt-os előirányzatának felhasználására

Előadó: Lakézi Gábor, a Városüzemeltetési Osztály vezetője

**Felelős:** Lendvai Ferenc, a bizottság elnöke

1. **Javaslat a szombathelyi 6248/4/A/4 hrsz.-ú, Fő tér 24. üzlethelyiség bérbeadás útján történő hasznosítására**

Előadó: Lakézi Gábor, a Városüzemeltetési Osztály vezetője

**380/2016 (XI.30.) GVB. sz. határozat**

A Gazdasági és Városstratégiai Bizottság – a helyiségbérlet szabályairól szóló 17/2006. (V. 25.) önkormányzati rendelet 8. § (1) bekezdés b) pontjában foglaltak alapján – a szombathelyi 6248/4/A/4 hrsz.-ú, Fő tér 24. fszt., 65 m2 területű, „üzlethelyiség” megnevezésű ingatlan bérbeadás útján történő hasznosítására vonatkozó pályázati felhívást – az előterjesztés mellékletével egyező tartalommal – elfogadja.

**Felelős:** Lendvai Ferenc, a Gazdasági és Városstratégiai Bizottság elnöke

 (végrehajtásért: Lakézi Gábor, a Városüzemeltetési Osztály vezetője)

**Határidő**: azonnal

1. **Javaslat a SZOVA Zrt-t megillető elővásárlási jog gyakorlására (Az értékbecslés elektronikusan kerül kiküldésre)**

Előadó: Lakézi Gábor, a Városüzemeltetési Osztály vezetője

Meghívott: Dr. Németh Gábor, a SZOVA Zrt. vezérigazgatója

**381/2016 (XI.30.) GVB. sz. határozat**

A Bizottság megtárgyalta a SZOVA Zrt. előterjesztését a 6175/A/2, 6175/A/3, 6175/A/4 és a 6175/A/5 helyrajzi számú ingatlanok tekintetében fennálló elővásárlási jog gyakorlásáról. Az előterjesztés alapján, figyelembe véve a SZOVA Zrt. likviditási és gazdasági helyzetét, a Bizottság úgy határozott, hogy a SZOVA Zrt. mondjon le elővásárlási jogáról a felsorolt ingatlanok vonatkozásában.

**Felelős:** Lendvai Ferenc, a Bizottság elnöke

Molnár Miklós alpolgármester

Dr. Károlyi Ákos jegyző

(A végrehajtásért:

Lakézi Gábor, a Városüzemeltetési Osztály vezetője

Dr. Németh Gábor, a SZOVA Zrt vezérigazgatója)

**Határidő**: 2016. december 7.

1. **Javaslat a Sugár úti kiscsarnok továbbfejlesztésére (A mellékletek elektronikusan kerülnek kiküldésre)**

Előadó: Lakézi Gábor, a Városüzemeltetési Osztály vezetője

Meghívott: Rácz Róbert, a Szombathelyi Sportközpont és Sportiskola Nonprofit Kft.

 igazgatója

**382/2016 (XI.30.) GVB. sz. határozat**

1. A Bizottság felkéri a polgármestert, hogy Szombathely Megyei Jogú Város Önkormányzata, mint a szombathelyi 2313 hrsz.-ú, természetben a Sugár u. 18. szám alatt található ingatlan tulajdonosa képviseletében a Szombathelyi Sportközpont és Sportiskola Nonprofit Kft. által megvalósítani kívánt „Munkacsarnok Metodikai központ létrehozása, emeletráépítés meglévő épületre” projekt hiánypótlása során az alábbi nyilatkozatot tegye meg:

A Szombathely, Sugár u. 18. szám alatti ingatlan az önkormányzat törzsvagyonának része, korlátozottan forgalomképes. A nemzeti vagyonról szóló 2011. évi CXCVI. törvény 6. § (1) bekezdése értelmében a helyi önkormányzat kizárólagos tulajdonában álló nemzeti vagyon jogszabályon alapuló, továbbá az ingatlanra közérdekből külön jogszabályban feljogosított szervek javára alapított használati jog, vezetékjog, vagy ugyanezen okokból alapított szolgalom, továbbá a helyi önkormányzat javára alapított vezetékjog kivételével nem terhelhető meg, azon osztott tulajdon nem létesíthető.

Ezen jogszabályi rendelkezést, valamint a társasági adóról és az osztalékadóról szóló 1996. évi LXXXI. törvény (Tao.tv.) 22/C. § (6a) bekezdését figyelembe véve az önkormányzat hozzájárul ahhoz, hogy a megvalósított beruházás annak üzembe helyezését követő 30 napon belül a beruházás értékéről szóló megállapodás megkötése mellett a helyi önkormányzat tulajdonába kerüljön, ezt követően pedig vállalja a Tao.tv. 22/C. § (6) a) pontjában előírt 15 éves fenntartási kötelezettséget.

1. A Bizottság a beruházás műszaki, szakmai tartalmát, költségtervét a csatolt mellékletek szerint tudomásul veszi.
2. A Bizottság a beruházás Tao. pályázatához szükséges üzemeltetési szerződés tervezetét, mint a jövőbeni üzemeltetési konstrukció lényeges elemeit tartalmazó dokumentumot elfogadja.

**Felelős**: Dr. Puskás Tivadar polgármester

 Koczka Tibor alpolgármester

 Molnár Miklós alpolgármester

 Lendvai Ferenc, a Gazdasági és Városstratégiai Bizottság elnöke

 Dr. Károlyi Ákos jegyző

 (A végrehajtásért felelős:

 Rácz Róbert, a Szombathelyi Sportközpont és Sportiskola Nonprofit Kft. ügyvezetője

Dr. Németh Gábor, a SZOVA Zrt. vezérigazgatója

 Lakézi Gábor, a Városüzemeltetési Osztály vezetője)

**Határidő**: 2017. december 31.

1. **Javaslat a szombathelyi televízió elhelyezésével kapcsolatos döntés meghozatalára**

Előadó: Lakézi Gábor, a Városüzemeltetési Osztály vezetője

Meghívott: Lovass Tibor, a Szombathelyi Médiaközpont Nonprofit Kft. ügyvezető igazgatója

**383/2016 (XI.30.) GVB. sz. határozat**

1./ A Gazdasági és Városstratégiai Bizottság úgy döntött, hogy a Szombathelyi Médiaközpont Nonprofit Kft. Szombathely, Géfin Gy. u. 22. szám alatti ingatlanra vonatkozó, jelenleg hatályos bérleti szerződése úgy módosuljon, hogy a bérleti jogviszony határozatlan időre kerüljön meghosszabbításra, 3 hónap felmondási idő kikötésével.

A Bizottság felkéri a társaság ügyvezetőjét, hogy a bérleti szerződés módosítása érdekében a szükséges intézkedéseket tegye meg.

2./ A Bizottság felkéri a Szombathelyi Médiaközpont Nonprofit Kft.-t és a SZOVA Zrt.-t, hogy közösen vizsgálják meg a szombathelyi televízió EPCOS területén történő elhelyezésének lehetőségét és annak költségeit.

**Felelős:** Lendvai Ferenc, a Gazdasági és Városstratégiai Bizottság elnöke

 (végrehajtásért: Lakézi Gábor, a Városüzemeltetési Osztály vezetője)

**Határidő**: 1. pont: 2016. december 20.

 2. pont: februári Közgyűlés

1. **Javaslat Szombathely Megyei Jogú Város útfelújítási program-tervezetének megtárgyalására**

Előadó: Lakézi Gábor, a Városüzemeltetési Osztály vezetője

**384/2016 (XI.30.) GVB. sz. határozat**

1. A Gazdasági és Városstratégiai Bizottság a „Javaslat Szombathely Megyei Jogú Város útfelújítási program-tervezetének megtárgyalására” című előterjesztést megtárgyalta, és egyetért az útfelújítási program előterjesztés szerinti kidolgozásával.
2. A Bizottság felkéri a Polgármestert, hogy az előterjesztésben foglaltakkal egyezően az útfelújítási programra vonatkozó javaslatát terjessze a Közgyűlés 2016. december 15-i ülése elé.
3. A Gazdasági és Városstratégiai Bizottság javasolja, hogy az útfelújítások során vegyék figyelembe az adott körzetekben a légkábel, és a csapadékelvezető rendszerek föld alá helyezésének lehetőségét.

**Felelős:** Dr. Puskás Tivadar, polgármester

 Illés Károly, alpolgármester

 Lendvai Ferenc, a bizottság elnöke

/a végrehajtás előkészítéséért:

 Lakézi Gábor, a Városüzemeltetési Osztály vezetője/

**Határidő:** azonnal /1. pont vonatkozásában/

 2016. december havi Közgyűlés /2. pont vonatkozásában/

1. **Javaslat a 2017. évi háziorvosi rendelési idők jóváhagyására**

 Előadó: Dr. Bencsics Enikő, az Egészségügyi és Közszolgálati Osztály vezetője

**385/2016 (XI.30.) GVB. sz. határozat**

1. A Gazdasági és Városstratégiai Bizottság a 2017. évi háziorvosi rendelési idők jóváhagyására tett javaslatot megtárgyalta, és az Egészségügyi Szakmai Bizottság 57/2016. (X.26.) ESzB. sz. határozatában tett javaslatot, valamint a 349/2016. (X.24.) GVB. sz. határozatot figyelembe véve a 2017. évi háziorvosi rendelési időket jóváhagyja.
2. A Bizottság felkéri az Egészségügyi és Közszolgálati Osztályt, hogy a 2017. évi háziorvosi rendelési idők lakosság részére történő megjelentetéséről gondoskodjon.

**Felelősök:** Lendvai Ferenc, a Gazdasági és Városstratégiai Bizottság elnöke

(A végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője)

**Határidő:** azonnal (az 1. pont vonatkozásában)

 2016. december 31. (a 2. pont vonatkozásában)

1. **Javaslat a „Városfejlesztési alap - Képviselői keret” 2016. évi költségvetésben biztosított 63.000eFt-os előirányzatának felhasználására**

Előadó: Lakézi Gábor, a Városüzemeltetési Osztály vezetője

**386/2016 (XI.30.) GVB. sz. határozat**

A Gazdasági és Városstratégiai Bizottság az előterjesztésben foglaltakat megtárgyalta, a szükséges fedezet biztosítását - a „Városfejlesztési alap -Képviselői keret” előirányzat terhére - támogatja és az alábbiak szerint elfogadásra javasolja:

* 400.000,-Ft a Tószer téri játszótér játszóeszközeinek bővítésére (Kopcsándi József képviselő úr kérelme alapján a 2015. évi költségvetésben biztosított „Városfeljesztési Alap - képviselői keret” maradvány terhére).
* 2.100.000,-Ft Bolyai János utcában 2-2 db közterületi hulladékgyűjtő kihelyezésére, valamint a Paragvári utcában a Művészeti Szakközépiskolánál lévő buszmegállóban, valamint a vele szemben lévő oldalon, 1-1 db esőbeálló pavilon kiépítésére. (Kopcsándi József képviselő úr kérelme alapján a 2016. évi költségvetésben biztosított „Városfeljesztési Alap - képviselői keret” terhére).
* 200.000,-Ft A Derkovits Városrészért Egyesület részére a szociálisan rászoruló családoknak szervezett karácsonyi ajándékozás biztosítására. (Kopcsándi József képviselő úr kérelme alapján a 2016. évi költségvetésben biztosított „Városfeljesztési Alap - képviselői keret” terhére)
* 1.000.000,-Ft a Kodály Zoltán utcában kiépítendő gyalogátkelőhely kivitelezésére. (dr. Horváth Attila képviselő úr kérelme alapján a 2016. évi költségvetésben biztosított „Városfeljesztési Alap - képviselői keret” terhére)
* 200.000,-Ft a Polgári Egyesület Szombathelyért szervezet közösségi rendezvényeinek támogatására. (Koczka Tibor alpolgármester úr kérelme alapján a 2016. évi költségvetésben biztosított „Városfeljesztési Alap - képviselői keret” terhére)
* 244.335,-Ft a Vadvirág óvoda részére egy speciális óvodai mászófal megvalósításához. (Kántás Zoltán képviselő úr kérelme alapján a 2016. évi költségvetésben biztosított „Városfeljesztési Alap - képviselői keret” terhére)
* 300.000,-Ft a KISZ Lakótelepért Egyesület részére a szociálisan rászoruló családoknak szervezett karácsonyfaosztás és karácsonyvárás biztosítására. (Dr. Nemény András képviselő úr kérelme alapján a 2016. évi költségvetésben biztosított „Városfeljesztési Alap - képviselői keret” terhére

**Felelős**: Dr. Puskás Tivadar polgármester

 Molnár Miklós alpolgármester

 Illés Károly alpolgármester

 Lendvai Ferenc, a Gazdasági és Városstratégiai Bizottság elnöke

 dr. Károlyi Ákos jegyző

 (a végrehajtásért: Lakézi Gábor Városüzemeltetési Osztály vezetője,

 Stéger Gábor Közgazdasági és Adó Osztály vezetője)

**Határidő**: a költségvetési rendelet soron következő módosítása

**Szombathely, 2016. november 30.**

 **(: Lendvai Ferenc :)**

 **a Gazdasági és Városstratégiai Bizottság elnöke**